DA
13.3.2023
Den Europæiske Unions Tidende
C 94/29
Appellanten har nedlagt følgende påstande — Principalt ophæves dom afsagt af Retten (Fjerde Udvidede Afdeling) den 9. november 2022 i sag T-667/19, for så vidt som Retten frifandt Europa-Kommissionen for Ferriere Nords principale påstand om annullation af Kommissionens afgørelse 2019 C(2019) 4969 final af 4. juli 2019.
— Følgelig annulleres Kommissionens ovennævnte afgørelse.
— Subsidiært ophæves dom afsagt af Retten (Fjerde Udvidede Afdeling) den 9. november 2022 i sag T-667/19, for så vidt som Retten frifandt Europa-Kommissionen for Ferriere Nords subsidiære påstand om delvis annullation af Kommissionens afgørelse 2019 C(2019) 4969 final af 4. juli 2019, og dermed nedsættes den pålagte bøde.
— Følgelig annulleres Kommissionens ovennævnte afgørelse delvist, og den pålagte bøde nedsættes.
— Under alle omstændigheder tilpligtes Europa-Kommissionen at betale sagsomkostningerne i begge instanser.
Anbringender og væsentligste argumenter (A) Anbringender til støtte for fuldstændig ophævelse af Rettens dom, for så vidt som den forkastede Ferriere Nords anbringender til støtte for den fuldstændige annullation af Kommissionens afgørelse af 4. juli 2019.
I
Tilsidesættelse af retten til forsvar og de gældende regler (artikel 266 TEUF, chartrets artikel 47 og 48, EMRK’s artikel 6, artikel 14 og 27 i forordning nr.
1/2003 (1) samt artikel 11, 12, 13 og 14 i forordning nr.
773/2004 (2)) hvad angår den mundtlige høring af 23. april 2018 og det rådgivende udvalgs udtalelse — tilsidesættelse af princippet om uskyldsformodning — manglende undersøgelse af beviser og manglende begrundelse i denne henseende — åbenbart urigtig gengivelse af de faktiske omstændigheder og beviserne i retsakterne — begrundelsesmangel — vilkårlige vurderinger.
II Tilsidesættelse af princippet om overholdelse af en rimelig sagsbehandlingstid — tilsidesættelse af retten til forsvar (chartres artikel 41 og 47 og EMRK’s artikel 6) — åbenbart urigtig gengivelse af de faktiske omstændigheder og beviserne i retsakterne — begrundelsesmangel.
III Mangelfuld eller urigtig begrundelse med hensyn til grundene til genoptagelsen af sagen og vedtagelsen af en afgørelse om pålæggelse af en sanktion (artikel 7 og 23 i forordning nr.
1/2003) — magtmisbrug — tilsidesættelse af proportionalitetsprincippet — tilsidesættelse af chartrets artikel 41 og 47 og EMRK’s artikel 6 — begrundelsesmangel — ulovlig supplering af argumenterne — manglende vurdering af de faktiske omstændigheder og beviserne — omvendt bevisbyrde.
IV Tilsidesættelse af princippet om ne bis in idem (chartrets artikel 50).
V Ulovlighedsindsigelse i henhold til artikel 277 TEUF i forhold til artikel 25 i forordning nr.
1/2003 (chartrets artikel 41 og 47, EMRK’s artikel 6 og artikel 5 TEU) — bortfald af beføjelsen til at konstatere overtrædelser og pålægge sanktioner (artikel 7 og 23 i forordning nr.
1/2003).
(B) Anbringender til støtte for en delvis ophævelse af Rettens dom, for så vidt som den forkastede Ferriere Nords anbringender til støtte for den delvise annullation af Kommissionens afgørelse af 4. juli 2019 og dermed om nedsættelse af bøden.
VI
Ulovlig forhøjelse af bøden som følge af gentagelsestilfælde, idet retten til forsvar er blevet tilsidesat (chartrets artikel 41, 47 og 48, EMRK’s artikel 6, artikel 27 i forordning nr.
1/2003 og artikel 11 i forordning nr.
773/2004) — manglende undersøgelse af beviser og en manglende begrundelse i denne henseende — åbenbart urigtig gengivelse af de faktiske omstændigheder og beviserne i retsakterne — begrundelsesmangel.